ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
ఆగ్నేయ ఆసియా దేశానికి వ్యవసాయ మరియు శుద్ధి చేసిన ఆహార ఉత్పత్తుల ఎగుమతుల విస్తరణ కోసం అపెడా ఆ ప్రాంతంలో ఉన్న థాయిలాండ్తో వర్చువల్ గా కొనుగోలుదారు- అమ్మకందారుల సమావేశాన్ని నిర్వహించింది
బ్యాంకాక్లో ‘టేస్ట్ ఆఫ్ ఇండియా’ ప్రచారం
భారతదేశ వ్యవసాయ, శుద్ధి చేసిన ఆహార ఉత్పత్తుల ఎగుమతుల- ఎగుమతి సామర్థ్యాన్ని పెంచే ప్రయత్నంలో, అపెడా 2020 డిసెంబర్ 21 న థాయ్లాండ్లోని భారత రాయబార కార్యాలయంతో కలిసి వర్చువల్ కొనుగోలుదారు అమ్మకందారుల సమావేశాన్ని  నిర్వహించింది. ఈ సమావేశం ఆయా ప్రభుత్వాలు, వాణిజ్య రంగం నుండి ముఖ్య వాటాదారులను ఒక దగ్గరకు తెచ్చింది. అగ్రి ఫుడ్ సెక్టార్లో భారతదేశం మరియు థాయిలాండ్ మధ్య వ్యూహాత్మక సహకారాన్ని బలోపేతం చేయడానికి ఒక సాధారణ వేదిక భాగస్వామ్యం కలిపించింది.
వివిధ దేశాలతో APEDA నిర్వహించిన ఇటువంటి కార్యక్రమాల శ్రేణిలో థాయ్లాండ్తో ఈ వర్చువల్- బిఎస్ఎం 13వ సమావేశం. ఇంతకుముందు ఇటువంటి వర్చువల్-బిఎస్ఎమ్ యునైటెడ్ అరబ్ ఎమిరేట్స్ , కువైట్, ఇండోనేషియా, స్విట్జర్లాండ్, బెల్జియం, ఇరాన్, దక్షిణాఫ్రికా, జర్మనీ, యునైటెడ్ స్టేట్స్, కెనడా, ఆస్ట్రేలియాతో నిర్వహించారు.
ద్రాక్ష, దానిమ్మ, కూరగాయలు, పాల ఉత్పత్తులు మరియు ఇతర రెడీ టు ఈట్ వంటి ఉత్పత్తులు థాయ్లాండ్కు ఎగుమతుల కోసం ఉన్న అవకాశాలపై భారతదేశం నుండి వాణిజ్య సంఘాలు వర్చువల్-బిఎస్ఎమ్ సందర్బంగా ప్రదర్శన ఇచ్చాయి. థాయిలాండ్ ట్రేడ్ అసోసియేషన్లు, దిగుమతిదారులు భారతదేశం నుండి వ్యవసాయ దిగుమతుల కోసం వారి అవసరం, ప్రమాణాలను వివరించారు.
వర్చువల్ బిఎస్ఎంలో థాయిలాండ్ భారత రాయబారి శ్రీమతి సుచిత్రా దురై, అపెడా చైర్మన్ డాక్టర్ ఎం.అంగముత్తు, డైరెక్టర్ బోర్డ్ ఆఫ్ ట్రేడ్ మరియు థాయ్ ఫుడ్ ప్రాసెసర్స్ అసోసియేషన్ అధ్యక్షుడు విజిట్ లిమ్లూర్చా, ఇన్స్టిట్యూట్ ఆఫ్ అగ్రో బేస్డ్ ఇండస్ట్రీస్, ఫెడరేషన్ ఆఫ్ థాయ్ ఇండస్ట్రీస్ వైస్ చైర్మన్ శ్రీమతి పాఫావీ సుతావివత్ , అపెడా మరియు ఎంబసీ ఆఫ్ ఇండియా, థాయిలాండ్ కి చెందిన సీనియర్ అధికారులు ఈ కార్యక్రమంలో పాల్గొన్నారు.
వర్చువల్ బిఎస్ఎమ్ తరువాత బ్యాంకాక్లో ‘టేస్ట్ ఆఫ్ ఇండియా’ ప్రచారం జరిగింది. అపెడా పంపించిన భారతీయ ద్రాక్ష, దానిమ్మ, దానిమ్మపండు, కూరగాయలు, పాల ఉత్పత్తులు మరియు ఇతర రెడీ టు ఈట్ ఉత్పత్తులను ప్రదర్శించారు. టేస్ట్ ఆఫ్ ఇండియా ప్రచారంలో బాస్మతి రైస్ బిర్యానీ, తాజా ద్రాక్ష, దానిమ్మపండు నమూనా కూడా ప్రదర్శించారు. సందర్శకులు బిర్యానీ తయారీని, దానిమ్మ, ద్రాక్షలను రుచులను ఆస్వాదించారు.
కొనసాగుతున్న కోవిడ్ 19 మహమ్మారి కారణంగా, ఎగుమతి ప్రోత్సాహకర కార్యక్రమాన్ని భౌతికంగా నిర్వహించడం సాధ్యం కాలేదు. భారతదేశం మరియు థాయిలాండ్ ఎగుమతిదారులు మరియు దిగుమతిదారులకు ఒక వేదికను అందించడానికి వర్చువల్ బిఎస్ఎం ను నిర్వహించడానికి అపెడా ముందడుగు వేసింది.
ఆర్థిక మంత్రిత్వ శాఖ
పీపీపీ ప్రాజెక్టుల అభివృద్ధి వ్యయానికి ఆర్థిక సహకారం అందించేందుకు రూపొందిన 'ఐఇపిడిఎఫ్ పథకం  03.11.2022న నోటిఫై చేయబడింది
పీపీపీ ప్రాజెక్టుల అభివృద్ధి వ్యయానికి ఆర్థిక సహకారం అందించేందుకు రూపొందిన 'ఐఇపిడిఎఫ్ పథకం  03.11.2022న ఆర్థిక మంత్రిత్వ శాఖకు చెందిన ఆర్థిక వ్యవహారాల విభాగం ప్రకటించింది.
ప్రైవేటు రంగానికి ప్రోత్సాహం అందిస్తూ దేశంలో నాణ్యమైన మౌలిక సదుపాయాలను వేగంగా అభివృద్ధి చేసే అంశానికి ఆర్థిక వ్యవహారాల విభాగం ప్రాధాన్యత ఇస్తున్నది. మౌలిక సౌకర్యాల కల్పన రంగంలో ప్రైవేటు రంగం ఎక్కువగా పాల్గొనేలా చూసేందుకు విధాన రూపకల్పన చేయడానికి ఆర్థిక వ్యవహారాల విభాగం కృషి చేస్తున్నది. మౌలిక సదుపాయాల అభివృద్ధి కోసం చేపట్టిన ప్రాజెక్టుల్లో ప్రైవేటు పెట్టుబడులు వచ్చేలా చూసేందుకు ప్రభుత్వ ప్రైవేటు భాగస్వామ్యం  ప్రోత్సహించాలని ఆర్థిక వ్యవహారాల విభాగం నిర్ణయించింది. పీపీపీ పద్ధతిలో ప్రాజెక్టుల నిర్మాణం వేగంగా నాణ్యతతో పూర్తి చేయడానికి అవకాశం కలుగుతుంది. అవసరమైన ప్రాంతాల్లో ప్రైవేటు రంగానికి ఆర్థిక, సాంకేతిక సహకారం అందించేందుకు కార్యక్రమాలు అమలు జరుగుతున్నాయి.
పీపీపీ విధానాన్ని ప్రోత్సహించేందుకు అమలు చేస్తున్న కార్యక్రమాల్లో భాగంగా పీపీపీ ప్రాజెక్టుల అభివృద్ధికి అవసరమయ్యే నిధులు సమకూర్చడానికి 'ఐఇపిడిఎఫ్ పథకం కి ఆర్థిక వ్యవహారాల విభాగం రూపకల్పన చేసింది.పీపీపీ ప్రాజెక్టులను గుర్తించేందుకు నియమించే సలహాదారులు,కన్సల్టెంట్లకు అయ్యే ఖర్చును భరించేందుకు కేంద్ర, రాష్ట్ర ప్రభుత్వాలకు చెందిన పీఎస్ఏ లకు అవసరమైన ఆర్థిక సహకారం అందించాలని ఆర్థిక వ్యవహారాల విభాగం నిర్ణయించింది.
కేంద్ర ప్రాయోజిత పథకంగా ఇండియా ఇన్ఫ్రాస్ట్రక్చర్ ప్రాజెక్ట్ డెవలప్మెంట్ ఫండ్ స్కీమ్  అమలు జరుగుతుంది. నాణ్యమైన పిపిపి ప్రాజెక్ట్ల అభివృద్ధికి కేంద్ర మరియు రాష్ట్ర ప్రభుత్వాలకు చెందిన ప్రాజెక్ట్ స్పాన్సర్ చేసిన సంస్థలు ఐఇపిడిఎఫ్ ద్వారా అవసరమైన నిధులు పొందుతాయి. దేశానికి అవసరమైన ఆధునిక మౌలిక సదుపాయాలను అభివృద్ధి చేసేందుకు ఐఇపిడిఎఫ్ సహాయపడుతుంది. ఇప్పటికే పీపీపీ లకు 07.12.2020న ప్రకటించిన ఇన్ఫ్రాస్ట్రక్చర్ కింద ఆర్థిక సహకారం అందుతోంది. దీనితో పాటు ఐఇపిడిఎఫ్ కింద పీపీపీ లకు ఆర్థిక సహకారం అందుతుంది. ఆర్థికంగా వెసులుబాటుగా ఉన్నప్పటికీ వాణిజ్యపరంగా వెసులుబాటు కాని పీపీపీ లకు ఆర్థిక సహకారం అందించబడుతుంది. పథకం వివరాలు, మార్గదర్శకాలు www.pppinindia.gov.in . లో అందుబాటులో ఉన్నాయి.
దేశంలో పీపీపీ అభివృద్ధికి దోహదపడే వ్యవస్థను అభివృద్ధి చేయడానికి ఆర్థిక వ్యవహారాల విభాగం కు చెందిన ఇన్ఫ్రాస్ట్రక్చర్ ఫైనాన్స్ సెక్రటేరియట్ అనేక కార్యక్రమాలను చేపట్టింది. పీపీపీ అమలులో ఉండే వ్యవధికి అనుగుణంగా కార్యక్రమాలు రూపొందాయి. పీపీపీ విజయం సాధించే అంశంలో సలహా/కన్సల్టెన్సీ సేవలు కీలకంగా ఉంటాయి సలహా/కన్సల్టెన్సీ సేవలు గుర్తించి ఖరారు చేసే అంశం .పీపీపీ లను స్పాన్సరింగ్ అథారిటీలకు క్లిష్టంగా మారింది. దీనివల్ల ప్రాజెక్టులను అమలు చేయడంలో జాప్యం జరుగుతోంది.
దీనిని దృష్టిలో ఉంచుకుని ఆర్థిక వ్యవహారాల విభాగం విభాగం 01.07.2022న ప్రీ-క్వాలిఫైడ్ టిఎ ల ప్యానెల్ నోటిఫై చేసింది. ఈ ప్యానెల్ని ఉపయోగించడం కోసం మార్గదర్శకాలను రూపొందించింది.
రసాయనాలు, ఎరువుల మంత్రిత్వ శాఖ
రైతులకు దీర్ఘకాలిక ఎరువుల సరఫరాను నిర్ధారించడానికి ప్రపంచ సరఫరాదారులతో భారత్ భాగస్వామ్యం: డాక్టర్ మన్సుఖ్ మాండవియా
- కొన్ని ప్రపంచ స్థాయియి సంస్థల ద్వారా అంతర్జాతీయ స్థానికీకరణకు ఇది ఎంతగానో తోడ్పడుతుందన్న డాక్టర్ మన్సుఖ్ మాండవియా
- "ఫాస్ఫాటిక్ ఎరువులు అంతర్జాతీయ మార్కెట్లో తగ్గుతున్న ధోరణిని కనబరుస్తున్నందున, ఫాస్ఫారిక్ యాసిడ్ వంటి ఎరువుల ముడి పదార్థాలలో కూడా అదే ధోరణి ప్రతిబింబించొచ్చు"
"భారత రైతులకు ఎరువుల దీర్ఘకాలిక సరఫరాను నిర్ధారించడానికి ప్రపంచ సరఫరాదారులతో భారత దేశపు భాగస్వామ్యం అంతర్జాతీయ కార్టలైజేషన్ను కూడా పరిష్కరిస్తుంది" అని అన్నారు కేంద్ర రసాయనాలు మరియు ఎరువుల శాఖ మంత్రి
డాక్టర్ మన్సుఖ్ మాండవియా. ఈరోజు ఇక్కడ దుబాయ్లోని మెస్సర్స్ అగ్రిఫీల్డ్స్ సంస్థతో మద్రాస్ ఫర్టిలైజర్స్ లిమిటెడ్ సంస్థ చేసుకున్న అవగాహన ఒప్పందం కార్యక్రమంలో ఆయన పాల్గొన్నారు. దేశంలోని వ్యవసాయ సమాజానికి డీఏపీ, ఎన్పీకే ఎరువుల లభ్యతను మెరుగుపరిచే క్రమంలో ఈ ఒప్పందం కీలక ఘట్టమని పేర్కొన్నారు. మద్రాస్ ఫెర్టిలైజర్స్ లిమిటెడ్ సంస్థ దుబాయ్లోని మెస్సర్స్ అగ్రిఫీల్డ్స్ నుండి సంవత్సరానికి 30,000 ఎంటీల మేర ఫాస్ఫారిక్ యాసిడ్ సొల్యూషన్ను మూడు సంవత్సరాల పాటు కొనుగోలు చేయడానికి ఈ అవగాహన ఒప్పందంపై సంతకం చేసింది. ఈ పరిమాణంలో ఫాస్ఫారిక్ యాసిడ్ని ఉపయోగించడం ద్వారా సుమారు 1.67 ఎల్ఎంటీ ఎన్పీకేలు ఉత్పత్తి చేయబడతాయి. ఇది ఎంఎఫ్ఎల్ యొక్క కాంప్లెక్స్ ఎరువుల మొత్తం స్థాపిత సామర్థ్యంలో  59.6% ఉత్పత్తి చేయడానికి పీ2ఓ5 అవసరాన్ని తీరుస్తుంది. “ఎరువుల సరఫరాలో ఎక్కువగా నెలకొన్న అనిశ్చితి నేపథ్యంలో అమలులోకి వస్తున్న ఈ అవగాహన ఒప్పందం డీఏపీ మరియు ఎన్పీకేలు, కార్టలైజేషన్ ద్వారా నిర్వహించే కొద్ది మంది గ్లోబల్ ప్లేయర్ల కంటే కూడా ఆర్థిక వ్యవస్థల సజావుగా సాగడంలో బలమైన పాత్ర పోషిస్తుందని కేంద్ర మంత్రి ప్రధానంగా పేర్కొన్నారు. అంతర్జాతీయ మార్కెట్లో ఫాస్ఫాటిక్ ఎరువులు వినియోగం తగ్గుముఖం పట్టినందున, రాబోయే త్రైమాసికాల్లో ఫాస్ఫారిక్ యాసిడ్ వంటి ఎరువుల ముడి పదార్థాలపై కూడా అదే ధోరణి కనిపించవచ్చని అన్నారు. డీఏపీ ఇతర సంక్లిష్ట ఎన్పీఏ ఎరువుల తయారీకి ఫాస్ఫారిక్ యాసిడ్ ఒక ముఖ్యమైన ముడి సరుకు అని డాక్టర్ మన్సుఖ్ మాండవియా పేర్కొన్నారు. ముడి సరుకు, ఎరువుల ఖనిజాల దిగుమతులపై భారత దేశం ఎక్కువగా ఆధారపడుతున్నందున, భారత రైతులకు పీ& కే ఎరువుల స్థిరమైన దీర్ఘకాలిక లభ్యతను నిర్ధారించడానికి భారత ప్రభుత్వం ప్రపంచ ఉత్పత్తిదారులు మరియు సరఫరాదారులతో సరఫరా భాగస్వామ్యాన్ని ఏర్పాటు చేసుకుంటోందని తెలిపారు. రాబోయే పంటల సీజన్కు ముందే ఇలాంటి అవగాహన ఒప్పందాల యొక్క ప్రాముఖ్యత ఎంతగానో ఉంటోందని నొక్కిచెప్పారు, ఇది దేశంలోనే కాకుండా ప్రపంచ ఆహార భద్రతను బలోపేతం చేయడానికి కూడా సహాయపడుతుందని ఆయన బలంగా తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
ముందెన్నడూ లేనంతగా పెరిగి 4 కోట్లు దాటిన పరీక్షలు
వరుసగా మూడో రోజు కూడా రోజుకు 9 లక్షలు పైబడ్డ పరీక్షలు
కోవిడ్ మీద పోరులో భాగంగా ఈ ఏడాది జనవరి మొదలుకొని భారత్ జరుపుతున్న పరీక్షలు మరో కీలకమైన మైలురాయి దాటాయి. ఇప్పటివరకు జరిగిన మొత్తం కోవిడ్ పరీక్షల సంఖ్య ఈ రోజు 4 కోట్ల మైలు రాయి దాటింది.
కేంద్ర ప్రభుత్వ ఆధ్వర్యంలో రాష్ట్రాలు, కేంద్రపాలిత ప్రాంతాలు తీసుకుంటున్న చర్యల ఫలితంగా భారత్ సరికొత్త రికార్డు నెలకొల్పింది. ఈ రోజు వరకు మొత్తం 4,04,06,609 మంది శాంపిల్స్ పరీక్షించారు. జనవరిలో పూణేలో ఉన్న ఒకే ఒక లాబ్ నుంచి ఇప్పుడు 4 కోట్ల మైలురాయి దాటింది.
ఒక రోజు జరిపే పరీక్షలలో ఈ విధమైన పెరుగుదల నమోదు కావటం వల్లనే ఇది సాధ్యమైంది. రోజుకు10 లక్షల పరీక్షల సామర్థ్యాన్ని కూడా చేరుకున్న స్థితిలో గడిచిన 24 గంటల్లో 9,28,761 పరీక్షలు జరిపింది. దీనివలన ప్రతి పది లక్షల మందిలో పరీక్షలు చేయించుకున్నవారి సంఖ్య కూడా గణనీయంగా పెరిగింది. ప్రస్తుతం 29,280 గా నమోదైందిఅన్ని రాష్ట్రాలు, కేంద్రపాలిత ప్రాంతాల్లో పరీక్షల సంఖ్య బాగా పెరగటం వలన కూడా పాజిటివ్ ల సంఖ్య పెరిగింది. జాతీయ స్థాయిలో పరీక్షలు ఇలా పెరుగుతూ ఉండటం వలన పాజిటివ్ కేసులు కూడా బాగా పడిపోతున్నాయి. ప్రస్తుతం పరీక్షలలో పాజిటివ్ నమోదైన వారి శాతం 8.57% గా నిలిచింది.
పరీక్షించు, ఆనవాలు పట్టు, చికిత్స అందించు అనే వ్యూహం అమలు చేయటం వలన తగిన విధంగా చికిత్స అందించటం సాధ్యమవుతోంది. పరీక్షలు దూకుడుగా నిర్వహించటం వల్లనే పాజిటివ్ కెసులను తొలిదశలోనే నిర్వహించటానికి వీలవుతోంది. దీనివల్లనే వ్యాధి సోకే అవకాశం ఉన్నవాళ్ళను గుర్తించి స్వల్ప లక్షణాలున్నవారిమి ఐసొలేషన్ లో ఉంచటం, తీవ్ర లక్షణాలౌన్నవారిని ఆస్పత్రికి తరలించటం, తగిన చికిత్స అందించటం సాధ్యమైంది.
పరీక్షల విషయంలో అనుసరించిన కీలకమైన వ్యూహం లాబ్ ల నెట్ వర్క్ ను దేశవ్యాప్తంగా విస్తృతం చేయటం. దీంతో ప్రస్తుతం లాబ్ ల సంఖ్య 1576 కి చేరింది. ఇందులో ప్రభుత్వ రంగంలో 1002 లాబ్ లు ఉండగా ప్రైవేట్ సంస్థల ఆధ్వర్యంలో 574 ఉన్నాయి.
రకరకాల లాబ్ ల వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 806 
ట్రూ నాట్ ఆధారిత పరీక్షల లాబ్స్ : 650 
సిబినాట్ ఆధారిత పరీక్షల లాబ్స్: 120 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 162.26 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 22,49,335
మొత్తం కేసుల్లో క్రియాశీల కేసులు 5.69%
ప్రస్తుత రికవరీ రేటు 93.07%
గత 24 గంటల్లో 2,43,495 మంది కోలుకున్నారు. దీంతో, కోలుకున్నవారి మొత్తం సంఖ్య 3,68,04,145 కు పెరిగింది.
గత 24 గంటల్లో 3,06,064 కొత్త కేసులు నమోదయ్యాయి.
ఇప్పటివరకు నమోదైన మొత్తం ఒమిక్రాన్ కేసులు 10,050. నిన్నటి కంటే 3.69% వృద్ధి.
రోజువారీ పాజిటివిటీ రేటు 20.75%
వారపు పాజిటివిటీ రేటు 17.03%
గత 24 గంటల్లో చేసిన 14,74,753 కొవిడ్ పరీక్షలతో కలుపుకుని ఇప్పటివరకు 71.69 కోట్ల పరీక్షలు చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 కోసం పునఃప్రయోజన ఔషధాలపై సిఎస్ఐఆర్ భాగస్వామ్య క్లినికల్ ట్రయల్స్ వెబ్సైట్ “క్యూరెడ్” ను ప్రారంభించిన డాక్టర్ హర్ష్ వర్ధన్
వెబ్సైట్, కోవిడ్ -19 మందులు, డయాగ్నస్టిక్స్ మరియు ప్రస్తుత దశ ట్రయల్స్తో సహా పరికరాల గురించి సమాచారాన్ని అందిస్తుంది
ఆయుష్ -64 తో సహా ఆయుష్ ఔషధాల క్లినికల్ ట్రయల్స్ కోసం సిఎస్ఐఆర్ ఆయుష్ మంత్రిత్వ శాఖతో కలిసి పనిచేస్తోంది
కోవిడ్-19 కి వ్యతిరేకంగా పోరాటంలో సామాజిక దూరాన్ని కొనసాగించడం, మాస్కులు, ఇతర జాగ్రత్తలు తీసుకోవడంపై డాక్టర్ హర్ష్ వర్ధన్ ఉద్ఘాటించారు
సిఎస్ఐఆర్ పరిశ్రమ, ఇతర ప్రభుత్వ విభాగాలు మరియు మంత్రిత్వ శాఖల భాగస్వామ్యంలో నిమగ్నమై ఉన్న అనేక కోవిడ్-19 క్లినికల్ ట్రయల్స్ గురించి సమగ్ర సమాచారం ఇచ్చే వెబ్సైట్ను శాస్త్ర, సాంకేతిక, ఆరోగ్య, కుటుంబ సంక్షేమ, ఎర్త్ సైన్సెస్ మంత్రి డాక్టర్ హర్ష్ వర్ధన్ ఈ రోజు ప్రారంభించారు. క్యూరెడ్ లేదా సిఎస్ఐఆర్ అషర్డ్ రిపర్పోస్డ్ డ్రగ్స్, వెబ్సైట్ ట్రయల్స్ ప్రస్తుత దశ, భాగస్వామ్య సంస్థలు మరియు ట్రయల్స్, ఇతర వివరాలతో సహా మందులు, విశ్లేషణలు మరియు పరికరాల గురించి సమాచారాన్ని అందిస్తుంది. వెబ్ సైట్: https://www.iiim.res.in/cured/ or http://db.iiim.res.in/ct/index.php.
కోవిడ్-19 కి వ్యతిరేకంగా జరుగుతున్న పోరాటంలో ముందంజలో ఉన్నందుకు మరియు క్లినికల్ ట్రయల్స్కు ప్రాధాన్యత ఇవ్వడం, వారి నియంత్రణ ఆమోదం కోసం డేటాను ఉత్పత్తి చేయడం మరియు మార్కెట్లో ఔషధాలు, విశ్లేషణలను ప్రారంభించడంలో సహాయపడటానికి సిఎస్ఐఆర్ చేసిన ప్రయత్నాలను మంత్రి కొనియాడారు. పునఃప్రయోజన ఔషధాలను ఉపయోగించే విధానాన్ని ఆయన ప్రశంసించారు
కోవిడ్-19 సంభావ్య చికిత్స కోసం వివిధ చికిత్స విధానాలతో యాంటీ-వైరల్స్ బహుళ కలయిక క్లినికల్ ట్రయల్స్ను సిఎస్ఐఆర్ అన్వేషిస్తోంది. ఆయుష్ ఔషధాల క్లినికల్ ట్రయల్స్ కోసం సిఎస్ఐఆర్ ఆయుష్ మంత్రిత్వ శాఖతో కలిసి పనిచేస్తోంది. వ్యక్తిగత మొక్కల ఆధారిత సమ్మేళనాల ఆధారంగా మరియు కలయికతో ఆయుష్ రోగనిరోధక చికిత్స భద్రత, సమర్థత పరీక్షలను చేపట్టింది. విథానియాసోమ్నిఫెరా, టినోస్పోరాకోర్డిఫోలియా + పైపర్ లాంగమ్ , గ్లైసైర్రిజగ్లాబ్రా, టినోస్పోరాకోర్డిఫోలియా & అధాటోడావాసికా  మరియు ఆయుష్ -64 సూత్రీకరణతో కూడిన ఐదు క్లినికల్ ట్రయల్స్ భద్రత మరియు సమర్థత పరీక్షల్లో ఉన్నాయి.
కాడిలా భాగస్వామ్యంతో కోవిడ్ -19 కు వ్యతిరేకంగా సిఎస్ఐఆర్ కీలకమైన క్లినికల్ ట్రయల్ సెప్సివాక్ . తీవ్రమైన అనారోగ్య కోవిడ్-19 రోగులపై రెండవ దశ క్లినికల్ ట్రయల్ విజయవంతంగా పూర్తయింది. మరింత విస్తృతమైన దశ-3 ట్రయల్ సిద్ధం అవుతోంది. ఇంకా, సన్ ఫార్మా మరియు డిబిటి ఉన్న కోవిడ్ -19 రోగులపై ఫైటోఫార్మాస్యూటికల్ ఏక్యూసిహెచ్ 2 వ దశ విచారణ జరుగుతోంది. పునఃప్రయోజన మందులు, వ్యాక్సిన్ల క్లినికల్ ట్రయల్స్ తో పాటు, డయాగ్నస్టిక్స్, పరికరాల క్లినికల్ ట్రయల్స్ లో సిఎస్ఐఆర్ పాల్గొంది. ఔషధాలు, వ్యాక్సిన్ల అభివృద్ధికి శాస్త్రవేత్తలు కృషి చేస్తున్నప్పుడు, ప్రస్తుతానికి, సామాజిక దూరం, మాస్కులు ధరించడం మరియు ఇతర జాగ్రత్తలు తప్పనిసరి అని, కోవిడ్-19 కి వ్యతిరేకంగా పోరాటంలో మనం గెలవాలంటే తగిన విధంగా నిబంధనలు పాటించాలని డాక్టర్ హర్ష్ వర్ధన్ నొక్కి చెప్పారు. ఈ కార్యక్రమంలో డిఎస్ఐఆర్, డిజి-సిఎస్ఐఆర్ కార్యదర్శి డాక్టర్ శేఖర్ సి మాండే, డిర్, నిస్టాడ్స్ డైరెక్టర్ డాక్టర్ రంజనా అగర్వాల్, ప్రిన్సిపల్ సైంటిస్ట్ & హెడ్, సైన్స్ కమ్యూనికేషన్ అండ్ డిస్మిమినేషన్ డైరెక్టరేట్ సిఎస్ఐఆర్ హాజరయ్యారు. సిఎస్ఐఆర్ డైరెక్టర్లు, విభాగాధిపతులు మరియు క్లినికల్ ట్రయల్స్లో పాల్గొన్న శాస్త్రవేత్తలు ఈ కార్యక్రమంలో వర్చ్యువల్ విధానంలో పాల్గొన్నారు.
.
మంత్రిమండలి
అరుణాచల్ ప్రదేశ్ కు చెందిన షెడ్యూల్డు తెగ ల జాబితా లో సవరణ కై రాజ్యాంగ  ఆదేశం  బిల్లు 2018కి ఆమోదం తెలిపిన మంత్రివర్గం
అరుణాచల్ ప్రదేశ్ యొక్క షెడ్యూల్డు తెగల  జాబితా లో మార్పులు చేసేందుకుగాను రాజ్యాంగం లోని  ఆదేశం, 1950 లో కొన్ని సవరణ లను తీసుకురావడానికి వీలు గా రాజ్యాంగ  ఆదేశం  బిల్లు, 2018ని పార్లమెంటు లో ప్రవేశపెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది.
అరుణాచల్ ప్రదేశ్ షెడ్యూల్డు తెగ ల జాబితా లో కింద తెలిపిన మార్పు లను చేయడం జరుగుతుంది:
i. క్రమ సంఖ్య 1 లో ‘అబొర్’ పదాన్ని తొలగించడం జరుగుతుంది; దీనికి కారణం ఇదే విధం గా క్రమ సంఖ్య 16 లోని ‘ఆది’కి మల్లేనే ఉంది కాబట్టి.
ii. క్రమ సంఖ్య 6 లో ‘ఖాంప్తి’ యొక్క స్థానం లో ‘తాయీ ఖామ్తీ’ పదాన్ని చేర్చడం జరుగుతుంది
iii. క్రమ సంఖ్య 8 లో మిశ్మి- కామన్ , ఇదు , ఇంకా తరావో లను చేర్చడం
iv. క్రమ సంఖ్య 9 లో ‘మొమ్బా’ స్థానం లో మొన్పా, మెమ్బా, సర్ తాంగ్, సజోలోంగ్  లను చేర్చడం.
v. అరుణాచల్ ప్రదేశ్ యొక్క షెడ్యూల్డు తె గల జాబితా లో క్రమ సంఖ్య 10 లో ‘ఏదైనా నాగా తెగ’ అన్న పదాల స్థానం లో ‘నాక్టే’, ‘తాంగ్ సా’, ‘తుత్సా’, ‘వాంచో’ పదాలను చేర్చడం.
ప్రతిపాదిత సవరణ ల తాలూకు ఔచిత్యం ఇదీ:
i. ‘అబొర్’ ను తొలగించడం- నకలు కు స్వస్తి పలకడం
ii. ఖాంప్తి ని తొలగించడం- వేరే పదం చేర్పు- ఖాంప్తి పేరు తో షెడ్యూల్డు తెగ ఏదీ లేదు.
iii. మిశ్మి- కామన్, ఇదు, ఇంకా తరావో లను చేర్చడం- వీటి లో కేవలం ‘మిశ్మి’ని చేర్చడం జరిగింది. ఈ విధమైనటువంటి సముదాయం ఏదీ లేనట్టు సమాచారం.
iv. మోన్పా, మెమ్బా, సర్ తంగ్, వాంచో లను చేర్చడం- వీటి లో ‘ఏదైనా నాగా తెగ’ను చేర్చడం జరిగింది. రాష్ట్రం లో కేవలం ఇవే నాగా తెగలు గా ఉన్నట్టు సమాచారం.
v. ‘నోక్టే’, ‘తాంగ్ సా’, ‘తుత్సా’, ‘వాంచో’లను చేర్చడం- రాష్ట్రం లో కేవలం ఈ నాగా తెగ లు అని సమాచారం ఉంది.
ఈ బిల్లు చట్ట రూపం దాలిస్తే అరుణాచల్ ప్రదేశ్ లోని షెడ్యూల్డు తెగ ల సవరించిన జాబితా లో నూతనం గా చేరిన సముదాయాలకు చెందిన వారు ప్రస్తుత ప్రభుత్వ పథకాల ప్రయోజనాల ను పొందగలుగుతారు. ఈ తరహా ప్రముఖ ప్రయోజనాల లో కొన్ని ఏవంటే- పోస్ట్ మెట్రిక్ స్కాలర్ శిప్, నేశనల్ ఓవర్ సీస్ స్కాలర్ శిప్, నేశనల్ ఫెలో శిప్, అత్యున్నత స్థాయి విద్య, నేశనల్ షెడ్యూల్డ్ ట్రైబ్స్ ఫైనాన్స్ , డివెలప్మెంట్ కార్పొరేశన్ నుండి రాయితీ తో కూడిన రుణాలు, ఇంకా ఎస్ సి, ఎస్ టి బాల బాలిక లకు వసతిగృహ సదుపాయం. వీటి కి అదనం గా, వీరు ప్రభుత్వ విధానాని కి అనుగుణం గా ప్రభుత్వ ఉద్యోగాల లోను, విద్యా సంస్థ ల ప్రవేశాల లోను రిజర్వేశన్ ల యొక్క ప్రయోజనాలను కూడా పొందడానికి హక్కుదారులు అవుతారు.
(
రహదారి రవాణా, హైవేల మంత్రిత్వ శాఖ
కేంద్ర రహదారి & మౌలిక సదుపాయాల నిధి  కింద హిమాచల్ప్రదేశ్లోని ఉనా, కాంగ్రా ప్రాంతం కోసం రూ.154.25 కోట్ల విలువైన పథకాలను ఆమోదించిన శ్రీ నితిన్ గడ్కరీ
దేశంలో రవాణా సాఫీగా జరిగేలా మౌలిక సదుపాయాలను బలోపేతం చేయడం మోదీ ప్రభుత్వ ప్రాధాన్యత అని కేంద్ర రహదారి రవాణా & జాతీయ రహదారుల శాఖ మంత్రి శ్రీ నితిన్ గడ్కరీ తన ట్వీట్లో పేర్కొన్నారు. కేంద్ర రహదారి & మౌలిక సదుపాయాల నిధి  కింద హిమాచల్ప్రదేశ్లోని ఉనా, కాంగ్రా ప్రాంతం కోసం రూ.154.25 కోట్ల విలువైన పథకాలనుకు ఆమోదించినట్లు వెల్లడించారు.
ప్రకృతి వైపరీత్యాల వల్ల హిమాచల్ప్రదేశ్ ప్రభావితమైందని, ఆ రాష్ట్రంలో మౌలిక సదుపాయాల కల్పన కోసం కొత్త అనుమతులపై బీజేపీ జాతీయ అధ్యక్షుడు శ్రీ జేపీ నడ్డా, కేంద్ర మంత్రి శ్రీ అనురాగ్ ఠాకూర్తో చర్చించినట్లు శ్రీ గడ్కరీ ఇటీవల చెప్పారు.
ఈ అనుమతుల కింద, రూ.50.60 కోట్లతో స్వాన్ నదిపై రెండు వంతెనలు, రూ.103.65 కోట్లతో బియాస్ నదిపై పాంగ్ డ్యామ్ నిర్మించనున్నట్లు కేంద్ర మంత్రి తెలిపారు.
రక్షణ మంత్రిత్వ శాఖ
ఏఎఫ్ఎంఎస్లో వైద్యాధికారులుగా 110 మంది మెడికల్ క్యాడెట్ల నియామకం
సాయుధ బలగాల వైద్య కళాశాల  55వ బ్యాచ్ కు చెందిన 110 మంది మెడికల్ క్యాడెట్లను వైద్యాధికారులుగా సాయుధ బలగాల వైద్య సేవల్లోకి  తీసుకున్నారు. వీరిలో 21 మంది మహిళలు కూడా ఉన్నారు. ఏఎఫ్ఎంసీలో చిన్నపాటి వేడుక నిర్వహించి, కళాశాల లెఫ్టినెంట్ జనరల్ నర్దీప్ నైథానీ వీరందరినీ వైద్యాధికారులుగా నియమించారు. వీరిలో 94 మందిని సైన్యంలోకి, 10 మందిని వాయుసేనలోకి, ఆరుగురిని నౌకాదళంలోకి తీసుకున్నారు. ఏఎఫ్ఎంసీ శిక్షణ కల్నల్ ఏకే షాక్య కొత్త వైద్యాధికారులతో రాజ్యాంగ విధేయత ప్రమాణం చేయించారు. 1982 తర్వాత తొలిసారిగా, కొవిడ్ కారణంగా ఈ ఏడాది పాసింగ్ ఔట్ పరేడ్ను రద్దు చేశారు.
దేశంలోని అత్యుత్తమ సమీకృత వైద్య సంస్థ అయిన ఏఎఫ్ఎంఎస్లో విధుల్లోకి చేరిన అధికారులను లెఫ్టినెంట్ జనరల్ నైథానీ అభినందించారు. వారి విజయం పట్ల వారి తల్లిదండ్రులనూ ప్రశంసించారు. 2016లో ఏఎఫ్ఎంసీలో ప్రవేశం పొందిన సీ3 బ్యాచ్ విలక్షణమైన బ్యాచ్ అని, 100 శాతం విజయం సాధించిందని, ఇది ఏఎఫ్ఎంసీ అధ్యాపకులకు దక్కిన గౌరవమని అభివర్ణించారు. దేశం క్లిష్ట పరిస్థితుల్లో ఉన్న సమయంలో వీరంతా వైద్యరంగంలోకి ప్రవేశించారన్నారు. కొవిడ్ పోరాటయోధులుగా కొత్త సభ్యులంతా విధుల్లో చేరుతున్న సందర్భంగా; కళాశాలలో నేర్చుకున్న జ్ఞానాన్ని, నైపుణ్యాన్ని రోగులకు సేవలందించడంలో ఆచరణలో పెట్టాలని పిలుపునిచ్చారు. నిష్టగా నేర్చుకున్న విద్య, శిక్షణ ద్వారా; కొత్తగా నియమితులైన వైద్యాధికారులు సైనిక వైద్యుల తరహాలో అత్యున్నత ప్రమాణాలకు అనుగుణంగా పని చేస్తారని లెఫ్టినెంట్ జనరల్ నైథానీ విశ్వాసం వ్యక్తం చేశారు.
విద్యార్థులను వైద్యాధికారులుగా నియమించేందుకు గతంలో నాలుగైదు వారాలుగా ఉన్న సన్నాహక వ్యవధిని ఈ బ్యాచ్కు మాత్రం రెండు వారాలుగా మార్చారు. కొవిడ్ సంబంధింత అంశాల్లో పనిచేసేలా వీరిని ప్రత్యేకంగా సిద్ధం చేసేందుకు, ఈ రెండు వారాలను పూర్తిగా ఉపయోగించారు. అమెరికన్ హార్ట్ అసోసియేషన్  ధృవీకరణ కోర్సు అయిన బేసిక్ లైఫ్ సపోర్ట్ తోపాటు అడ్వాన్స్డ్ కార్డియాక్ లైఫ్ సపోర్ట్ ను యువ వైద్యులు పూర్తి చేశారు. సాయుధ దళాల సిబ్బందితోపాటు సాధారణ పౌరులకు కూడా కొవిడ్ చికిత్సలు అందిస్తున్న, దేశవ్యాప్తంగా ఉన్న 31 ఏఎఫ్ఎంఎస్ ఆసుపత్రుల్లో వీరంతా తక్షణం విధుల్లో చేరతారు.
విద్యతోపాటు అన్ని విభాగాల్లో ప్రతిభ చూపిన వైద్య విద్యార్థులకు లెఫ్టినెంట్ జనరల్ నర్దీప్ నైథానీ జ్ఞాపికలు, పతకాలు, బహుమతులు అందించారు. ఆయన ఇదే కళాశాల 17వ బ్యాచ్  విద్యార్థి. అన్ని విభాగాల్లో ఉత్తమ ప్రతిభ కనబరిచిన విద్యార్థికి ఇచ్చే రాష్ట్రపతి పతకం, కళింగ ట్రోఫీతోపాటు, ఎంబీబీఎస్ కోర్సులో ఉత్తమ విద్యార్థిగా నిలిచినవారికి ఇచ్చే డీజీఏఎఫ్ఎంఎస్ బంగారు పతకాన్ని వినీత రెడ్డి దక్కించుకున్నారు. రెండో అత్యుత్తమ ప్రదర్శనకు ఇచ్చే మేజర్ జనరల్ ఎన్డీపీ కిరానీ ట్రోఫీని కళాశాల క్యాడెట్ కెప్టెన్ అయిన శుయాష్ సింగ్ అందుకున్నారు. ఎంబీబీఎస్ ఆఖరి పరీక్షలో అగ్రస్థానంలో నిలిచిన నిఖిత దత్తాకు లెఫ్టినెంట్ జనరల్ థాపర్ బంగారు పతకం లభించింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
యూఎన్ఎఫ్సీసీసీ కాప్ 27, కర్బన రహితంగా మారడానికి భారతదేశం చేసిన వాగ్దానం
వాతావరణ మార్పులపై ఐక్యరాజ్యసమితి విధాన నిర్ణయ ఒప్పందానికి  సంబంధించిన అన్ని దేశాల సమావేశానికి  సంబంధించి, విస్తృత చర్చల తర్వాత, అన్ని దేశాల ఏకాభిప్రాయంతో తీసుకున్న వివిధ నిర్ణయాల రూపంలో తుది ఫలితాలు ఉంటాయి. పూర్తి స్వచ్ఛందంగా లేదా తప్పనిసరిగా పరిగణలోకి తీసుకునేలా వివిధ స్థాయిల నిబద్ధతలు, బాధ్యతలతో ఆ నిర్ణయాలు ఉంటాయి. పారిస్ ఒడంబడిక ప్రాథమిక నిబంధనల ప్రకారం, ముఖ్యంగా అభివృద్ధి చెందుతున్న దేశాలకు వర్తించేలా, ఆయా దేశాల్లోని పరిస్థితుల ఆధారంగా ఉమ్మడిగా ఉండని, విభిన్నమైన బాధ్యతలు & సామర్థ్యాల ఆధారంగా మినహాయింపులు కూడా ఉంటాయి. ఈ నిర్ణయాలకు సంబంధించిన ఖచ్చితమైన ప్రాథమిక నిబంధనల ఆధారంగా, తన బాధ్యతల నెరవేర్చడంలో భారతదేశం తగిన చర్యలు తీసుకుంటుంది.
పారిస్ ఒడంబడిక నిబంధనల ప్రకారం, జాతీయ స్థాయిలో నిర్ణయించిన సహకారాలు , దీర్ఘకాలంలో తక్కువ ఉద్గారాల అభివృద్ధి వ్యూహాన్ని  దేశాలు స్వయంగా నిర్ణయించుకుంటాయి, వాటిని యూఎన్ఎఫ్సీసీసీకి తెలియజేస్తాయి. దీనికి అనుగుణంగా, భారతదేశం తన నవీకరించిన ఎన్డీసీలను 26 ఆగస్టు 2022న సమర్పించింది. దీర్ఘకాలిక తక్కువ కర్బన అభివృద్ధి వ్యూహాన్ని నవంబర్ 14, 2022న సమర్పించింది. 2070 నాటికి సున్న కర్బన స్థాయికి చేరుకునే దిశగా భారతదేశ దృక్పథాన్ని, విధానాన్ని ఈ పత్రాలు తెలియజేస్తాయి. వీటిలో కాలక్రమేణా అవసరమైన మార్పులు ఉంటాయని భావిస్తున్నాం.
ఎల్టీ-ఎల్ఈడీఎస్ ప్రకారం, పేదరిక నిర్మూలన, సుస్థిర అభివృద్ధి లక్ష్యాలను సాధించడం, ఆర్థిక వృద్ధి సహా దేశాభివృద్ధి అవసరాలకు కోసం శక్తి అవసరాలను కూడగట్టుకునే అవసరాన్ని బట్టి తక్కువ కర్బన్ అభివృద్ధి మీద భారతదేశ దృష్టి ఉంది. విద్యుత్ ఉత్పత్తి కోసం శిలాజయేతర ఇంధన వనరుల విస్తరణ, శిలాజ ఇంధన వనరుల హేతుబద్ధ వినియోగం, ఇలా రెండింటిపై దేశ ఇంధన భద్రతకు సంబంధించిన ప్రణాళిక ఆధారపడి ఉండటం అవసరం. పునరుత్పాదకాలను పెంచడం, గ్రిడ్ను బలోపేతం చేయడం, డిమాండ్ నిర్వహణ మీద దృష్టి పెట్టడం వంటివి అటువంటి వినియోగానికి సంబంధించిన నిర్దిష్ట దశలు.
పర్యావరణం, అటవీ & వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే, లిఖితపూర్వక సమాధానం రూపంలో ఈ సమాచారాన్ని ఈరోజు రాజ్యసభకు అందించారు.
ఆర్థిక మంత్రిత్వ శాఖ
ముంబై విమానాశ్రయంలో సుమారు రూ. 6.2 కోట్ల విలువైన 10 కిలోల బంగారాన్ని స్వాధీనం చేసుకున్న డిఆర్ఐ, 2 అరెస్టు
రెండు వేర్వేరు కేసుల్లో 3 & 4 జూన్ 2023న డైరొక్టరేట్ ఆఫ్ రెవిన్యూ ఇంటెలిజెన్స్  ముంబై 10కిలోలకు పైగా బంగారాన్ని స్వాధీనం చేసుకుంది.
మొదటి కేసులో, నిర్ధిష్ట నిఘా సమాచార ఆధారంగా, ఎయిర్ ఇండియా ఎక్స్ప్రెస్ ఫ్లైట్ నెం.IX 252లో షార్జా నుంచి ముంబై వచ్చిన 2 ప్రయాణీకులను అడ్డుకున్నారు. ఆ ఇద్దరు ప్రయాణీకులను తనిఖీ చేస్తున్నప్పుడు విదేశీ గుర్తులు ఉన్న 8కిలోల 24 కారట్ల బంగారాన్ని 8 బంగారు కడ్డీల రూపంలో తమ నడుముకు చుట్టి దాచుకున్న విషయాన్ని కనుగొన్నారు. తదుపరి నిఘా సమాచారంపై తక్షణమే స్పందించి, ఈ ప్రయాణీకుల సహచరుడిని అదుపులోకి తీసుకున్నారు. పరీక్షలలో స్వాధీనం చేసుకున్న కడ్డీ రూపంలోని 8కేజీల బంగారం విలువ రూ. 4.94 కోట్లు. మొదటి కేసులో ముగ్గురు వ్యక్తులను అరెస్టు చేశారు.
రెండవ కేసులో, దుబాయ్ నుంచి వస్తున్న ఒక భారతీయుడిని ఛత్రపతి శివాజీ మహారాజ్ అంతర్జాతీయ  విమానాశ్రయంలో 3 జూన్ 2023న అడ్డుకుని, అదుపులోకి తీసుకున్నారు. ఆ ప్రయాణీకుడి బ్యాగేజ్ను పరీక్షిస్తుండగా, మహిళలు వాడే క్లచ్ పర్సులను గుర్తించారు. ఈ మొత్తం పర్సులకీ 24 క్యారెట్ల బంగారాన్ని వెండి రంగు మెటల్ వైర్ల రూపంలో తెలివిగా పర్సుల లోహపు బద్దల కిందదాచి పెట్టడాన్ని కనుగొన్నారు.
ఈ కనుగొన్న బంగారు వైర్లు నికర బరువు 2004 గ్రాములు, తాత్కాలిక విలువ రూ. 1,23,80,875. ఈ కేసులో ఆ ప్రయాణీకుడిని అరెస్టు చేయడం జరిగింది. రెండవ కేసులో బాగా చదువుకున్న వ్యక్తులు బంగారం స్మగ్లింగ్కు ప్రణాళికలు వేసి, అమలు చేయడంలో ప్రత్యక్షంగా ప్రమేయాన్ని కలిగి ఉన్నారని తెలుస్తోంది.
రెండు కేసులలో కార్యనిర్వహణ పద్ధతి వినూత్నంగా ఉండటంగా కనుగొన్నారు. ఇది దేశంలోకి వివిధ రూపాల్లో బంగారాన్ని స్మగ్లింగ్ చేస్తున్న సిండికేట్లను తనిఖీ చేయడానికి డిఆర్ఐ అధికారులు నిత్యం ఎదుర్కొంటున్న కొత్త సవాళ్లను సూచిస్తుంది.
ముంబై అంతర్జాతీయ విమానాశ్రయంలో వెండి రంగు లోహపు వైర్ల రూపంలో విదేశీ ముద్ర బంగారం, దానితో పాటుగా కడ్డీల రూపంలో 24 క్యారెట్ల బంగారాన్ని స్వాధీనం చేసుకోవడం అన్నది బంగారం స్మగ్లింగ్కు వ్యతిరేకంగా జరుగుతున్న పోరాటానికి గుర్తుగా చెప్పుకోవచ్చు
దాదాపు రూ. 6.2 కోట్ల విలువైన దాదాపు 10కిలోల బంగారాన్ని మొత్తం 4 ప్రయాణీకుల నుంచి స్వాధీనం చేసుకుని, ఈ కేసులలో వారిని అరెస్టు చేయడం జరిగింది. తదుపరి దర్యాప్తు, విచారణలు కొనసాగుతున్నాయి.
నౌకారవాణా మంత్రిత్వ శాఖ
జాతీయ జలమార్గాలపై ట్రాఫిక్ పెరుగుదల
జాతీయ జలమార్గాలపై కార్గో రవాణా 2021-22 సంవత్సరం కంటే 2022-23లో మొత్తం 16%  పెరుగుదలను నమోదు చేసింది.
ఉత్తరప్రదేశ్లోని వారణాసి నుండి హల్దియా  మధ్య ట్రాఫిక్ 2021-22లో 10.93 మిలియన్ టన్నుల నుండి 2022-23లో 13.17 మిలియన్ టన్నులకు 20.52% పెరుగుదల నమోదు చేసింది.
ఇన్ల్యాండ్ వాటర్వేస్ అథారిటీ ఆఫ్ ఇండియా జల్ మార్గ్ వికాస్ను అమలు చేస్తోంది
హల్దియా - వారణాసి  మధ్య జాతీయ జలమార్గం-1  సామర్థ్యం పెంపుదల కోసం ప్రాజెక్ట్ అంచనా వ్యయం రూ. 4633.81 కోట్లు. ఎన్ డబ్యు-1 యొక్క రవాణా సామర్థ్యాన్ని మరియు విశ్వసనీయతను మెరుగుపరచడం జే ఎం వీ పీ యొక్క లక్ష్యం.
ప్రాజెక్ట్ అనేక భాగాలను ఉన్నాయి అవి. మల్టీమోడల్ అభివృద్ధి వారణాసి, సాహిబ్గంజ్ మరియు హల్దియా వద్ద టెర్మినల్స్; కలుఘాట్ వద్ద ఇంటర్మోడల్ టెర్మినల్; ఫెయిర్వే అభివృద్ధి, నావిగేషనల్ సౌకర్యాలు ; కమ్యూనిటీ జెట్టీలు, ఫరక్కా వద్ద కొత్త నావిగేషనల్ లాక్, ఫరక్కా వద్ద ఇప్పటికే ఉన్న నావిగేషనల్ లాక్ని ఆధునీకరించడం; త్వరిత పాంటూన్ ఓపెనింగ్ సిస్టమ్ మొదలైనవి.
కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ ఈరోజు రాజ్యసభకు లిఖితపూర్వక సమాధానంలో ఈ సమాచారాన్ని అందించారు.